Atklāta konkursa

**„Komandējumu nodrošināšanai nepieciešamo pakalpojumu sniegšana”**

Iepirkuma identifikācijas Nr. RBR 2017/21

**Nolikuma 4.pielikums**

**KOMANDĒJUMA UZDEVUMS**

**Nosacījumi:** nepieciešams noformēt ceļojuma dokumentus 1 (viens) personai komandējuma braucienam uz Oslo (Norvēģija), lai piedalītos pasākumā:

1. Pasākuma norises vieta: **The Research Council of Norway,**   
   **Drammensveien 288, 0283 Oslo, Norvēģija.**
2. Pasākuma norises laiks: no 2018.gada 26.marta plkst. 10:00 līdz 2018.gada 27.marta plkst. 12:00. Ierašanās Oslo no 2018.gada 26.marta plkst. 6:00 līdz plkst. 8:00 (vietējais laiks). Atgriešanās Rīgā ne vēlāk kā 2018.gada 27.martā plkst. 23:00.
3. Persona komandējumā dodas ar reģistrējamo (nododamo) bagāžu (viena vienība līdz 20 kg).
4. Aviotransporta biļetesrezervācija jānodrošina ekonomiskajā klasē.
5. Aviobiļetei jābūt ar iespēju gan mainīt, gan atcelt.
6. Piedāvājumā neiekļauj zemo izmaksu lidsabiedrību piedāvājumus.
7. Pārsēšanās laiks nevar būt mazāks 2 (divi) stundām. Pretendents nodrošina lidojumu ar ne vairāk kā  
    1 (viens) pārsēšanās reizi.
8. Pasūtītāja darbinieks no/uz lidostu dodas, izmantojot sabiedrisko transportu.
9. Piedāvātajai viesnīcai jāatbilst vismaz III (trīs) kategorijas standartam, vienvietīgam numuram un cenā iekļautām brokastīm. Viesnīcai jāatrodas ne tālāk kā 2000 m no pasākuma norises vietas. Viesnīcas izmaksām jāatbilst 12.10.2010. Ministru kabineta noteikumos Nr.969 „Kārtība, kādā atlīdzināmi ar komandējumiem saistītie izdevumi” noteiktajam regulējumam.
10. Pretendents piedāvā tikai vienu uzdevuma risinājuma variantu.
11. Piedāvātajām rezervācijām ir jābūt reālām un jāatbilst tiešo pakalpojumu sniedzēju noteiktajām cenām.
12. Pretendenta piedāvātajās izmaksās nav jāiekļauj Pretendenta starpniecības pakalpojuma izmaksas un apdrošināšanas prēmija.
13. **Piedāvājumā jāiekļauj:** 
    1. Pretendenta apliecinātu izdruku no sistēmas, kurā veikta attiecīgo biļešu un viesnīcas rezervācija un kas satur informāciju par aviobiļešu un viesnīcu rezervāciju, brokastu iekļaušanu un bagāžas izmaksām;
    2. Pretendenta apliecinātu rezervācijas sistēmas izdruku formas ekrānšāviņu (*PrintScreen*) attiecīgo biļešu un viesnīcas rezervācijai, kurā redzams rezervāciju izveidošanas laiks;
    3. apliecinājumu no aviobiļešu rezervēšanas sistēmas uzturētāja (kā, piemēram, Amadeus, Travelport vai līdzvērtīga) par rezervācijas veikšanas laiku, piedāvāto cenu un apstiprinājumu, ka cena ir piesaistīta automātiski;
    4. apliecinājumu no viesnīcu rezervēšanas sistēmas uzturētāja (kā, piemēram, GoGlobal vai līdzvērtīga) par rezervācijas veikšanas laiku, cenu un apstiprinājumu, ka cena ir piesaistīta automātiski.

**Papildu nosacījumi:**

1. pretendenta piedāvātais risinājums uzdevumu izpildei jāiesniedz tabulas formā (Nolikuma 5. pielikums), ievērojot visus šajā komandējuma uzdevumā noteiktos nosacījumus un papildu nosacījumus;
2. rezervāciju veikšanai Pasūtītājs nenorāda konkrētas personas datus. Persona, uz kuras vārda veikt rezervācijas, ir pretendenta izvēle;
3. aviobiļešu cenā ir jābūt iekļautiem visiem normatīvajos aktos paredzētajiem nodokļiem un nodevām;
4. Pasūtītājam ir tiesības pārbaudīt attālumus no piedāvātajām viesnīcām līdz pasākumu norises vietām, izmantojot interneta mājaslapu: [http://maps. google.com/maps](http://maps.google.com/maps);
5. pretendentiem jānodrošina lidojums ar aviokompānijas lidmašīnām, kuras nav minētas ES aizliegto aviokompāniju sarakstā (<http://ec.europa.eu/transport/modes/air/safety/air-ban/index_lv.htm>);
6. Iepirkumu komisija var pārbaudīt viesnīcas komforta līmeni publiski pieejamās viesnīcu rezervēšanas vietnēs.
7. Gadījumā, ja Pasūtītājam radīsies šaubas par to vai konkrētā viesnīcas rezervācija ir veikta, kā arī par to, vai iesniegtā cena ir atbilstoša un nav manuāli mainīta, Pasūtītājs ir tiesīgs uzaicināt Pretendentu ierasties klātienē, Pasūtītāja birojā, ar portatīvo datoru, lai Pretendents nodemonstrētu, ka norādītās cenas ir atbilstošas rezervētajām cenām un noteiktajiem noteikumiem.